རཏྣ་ཤྲྰི་བསྟན་པ་དབྱིག་འཛིན་ཁྱོན། །མདའ་ལྔའི་དུག་ཅན་འཇིང་
དུ་《འཇིངས་སུ་>བྱིང་གྱུར་ཀྱང༌། །ཐུགས་བསྐྱེད་སྟོབས་ཀྱིས་སྔོན་བཞིན་
འདེགས་མཛད་པ། །རྡོ་རྗེ་རིན་ཆེན་ཞབས་ལ་ལན་བརྒྱར་འདུད། །གདན
ས་བརྒྱད་པ་བཅུ་གཉིས་པ་རིན་པོ་ཆེ་རྡོ་རྗེ་རིན་ཆེན་ནི།
འདི་ཉིད་
འཁྲུངས་པའི་ཡུལ་ནི། འདན་སྟོད་སྐྱུ་རའི་གདུང་ལས་དཔོན་སྒོམ་པ་རྡོ་
རྗེ་སེང་གེའི་སྲས། ཐོག་ཁ་བའི་གཅུང་ཨ་ནུ་རྒྱལ་ཞེས་པ་དེ་ཉིད་འབྲི་
གུང་གི་ཕྱོགས་འདིར་བྱོན་ནས་གཞུ་སྨད་ཀྱི་སའི་ཆ་ལས་འཇོན་མ་ཞེས་པ་
དེར་བཞུགས་ནས་སྲས་གཉིས་འཁྲུངས་པ་ནི།
ཆེ་བ་བསོད་ནམས་རྡོ་རྗེ་
ཞེས་དང༌། ཆུང་བ་རྡོ་རྗེ་རྒྱལ་མཚན་ཞེས་གྲགས་ལ། རྡོ་རྗེ་རྒྱལ་མཚན་གྱི
ཁབ་ཏུ་སྲས་བཞི་འཁྲུངས་པའི་ཆེ་ཤོས་རྗེ་ཉིད་དང༌། དེ་འོག་ཉེར་བརྒྱད
པ་རིན་པོ་ཆེ། དེ་འོག་རྡོ་རྗེ་དཔལ་ཞེས་པ་དང༌། ཆུང་ཤོས་ཀུན་དགའ་
རྒྱལ་མཚན་ཞེས་པ་རྣམས་ལས། རྗེ་བཙུན་འདི་ཉིད་ས་ཕོ་སྟག་གི་ལོ་ནག་
པ་ཟླ་བའི་ཚེས་བཅུ་བཞི་ལ་སྐུ་འཁྲུངས་མ་ཐག དབྱངས་གསལ་གྱི་ཡི་གེ་
གོ་རིམ་མ་འཁྲུག་པར་གསུངས་ཤིང༌། ཡུ་ལའང་སྐུ་ཁམས་བདེ་འམ།
གནོད་པ་མ་མཆིས་སམ་གསུངས་པས༴ ཡབ་ཡུམ་དང་མཆོག་དམན་ཐམས་
124

ཅད་ཡིད་ཐེ་ཚོམ་དུ་གྱུར་པའི་〈པས་〉ཆོས་(༨༦ན)རྗེ་མཚམས་བཅད་པ་
རིན་པོ་ཆེའི་དྲུང་དུ་ཞུ་བར་བཏང་བས། འཕགས་ཡུལ་གྱི་བྲམ་ཟེ་ས་ར་ཧ
ཆེན་པོ་བསམ་བཞིན་འགྲོ་བའི་དོན་ལ་བྱོན་པ་ཡིན་པས་སོམ་ཉི་མ་བྱེད་་་་
གསུངས་པ་ལྟར། བསྐྱེད་བསྲིངས་པས་〈པའི་>ཐབས་བཀུར་སྟི་ཕུན་
སུམ་ཚོགས་པ་སྒྲུབ་ཅིང་དགུང་ལོ་དྲུག་ཏུ་ཉེ་བ་ན། རྗེ་མཚམས་བཅད་པ
རིན་པོ་ཆེའི་སྤྱན་སྔར་གདན་དྲངས་ནས་རབ་ཏུ་བྱུང་བའི་མཚན་རྡོ་རྗེ་་ ་
རིན་ཆེན་ཞེས་གསོལ། ལོ་གཉིས་ཀྱི་བར་ཟབ་ཅིང་རྒྱ་ཆེ་བ་སྙིང་པོའི་ཆོས་
ཐམས་ཅད་གསན། དེ་ནས་རྗེ་མཚམས་བཅད་པ་མྱ་ངན་ལས་འདས་པ་
ན། རྗེ་ཉེད་སྐུ་ན་ཆུང་བར་བརྟེན། ཇོ་སྣུབས་པ་རྡོ་རྗེ་ཡེ་ཤེས་〔ཀྱིས་〕
གདན་ས་ལོ་ལྔ་མཛད་པའི་ཚེ། དགུང་ལོ་བཅུ་གཅིག་པ་ལ་གོང་དུ་སྨོས་
པ་ལྟར། གླིང་ལོག་བྱུང་སྟེ། རྗེ་ཉིད་སྐུ་མཆེད་དང་བཅས་པ་ཇོ་སྣུབས
པས་ཀོང་པོར་གདན་དྲངས་ལོ་གསུམ་བར་བཞུགས། དེའི་ཚེ་ཡེ་ཤེས་
ཀྱི་མགོན་པོའི་རྣམ་འཕྲུལ་ཙ་རི་ཏྲའི་རི་པ་ནག་པོ་ཞེས་དཔའ་བརྟུལ་་་་་་
དེས། མི་ལོག་རྣམས་བསྡུས་ཏེ་རྒྱ་མཚམས་བར་ཕྱིན། དམག་མི་ཐམས་
ཅད་སྲོག་དང་ཕྲལ། སེ་ཆེན་རྒྱལ་པོར་བློཪ་མི་ཤོང་བའི་སྤྲིངས་ཡིག་དྲག་
པོ་མང་དུ་བཏང་བ་དང༌། སྒོམ་པ་དབོན་པོ་བྱ་བས་སྟོད་ཕྱོགས་སུ་ཕྱིན།
ཧོར་གྱི་དམག་དྲངས། ས་ཧོཪ་མཆོད་ཡོན་གྱི་གསེར་ཟམ་བཅད་པའི་ཚེ།
ས་སྐྱ་བས་《བའི་>ཁང་གསར་བ་ཏི་ཤྲྰི་གྲགས་(༨ ༦བ)པ་འོད་ཟེར་གྱི་་་ ་་
《གྱིས་>ཕོ་བྲང་ཆེན་པོར་གོང་མའི་སྤྱན་སྔཪ་ཕྱིན་ནས། ཞུ་བ་མཐར་
ཕྱིན་པར་ཕུལ་བར་བརྟེན། གོང་མས་ཕྱི་ནང་གི་ནོར་རྫས་དཔག་ཏུ་མེད་
པ་གནང་སྦྱིན་མཛད་དེ། དབུས་གཙང་གི་ཁྲི་བསྐོར་<སྐོར་>གཅིག་
མངའ་འབངས་སུ་བཅུག་སྟེ། འབྲི་གུང་གླིང་རིན་པོ་ཆེ་མྱུར་དུ་བསོས་
《སོས་〉ཅིག་《ཤིག་》པའི་བཀའ་བྱུང༌། ནང་འགག་པ་སློབ་དཔོན་ཡེ་ཤེས
དཔལ་ལ་རྒྱུད་པ་ནས་ངརྒྱུད་པར་ཤེས་པའི་འཇའ་ས། སྟག་མགོ་ཐམ་ཁ་
125

གནང་ནས་བསྒོམ་《སྒོམ་>པའི་ཁུར་འཛིན་དུ་བསྐོས། དེ་ནས་རྗེ་ཉིད་
དགུང་ལོ་བཅུ་གསུམ་པ་ལ་ཀོང་པོ་ནས་སྤྱན་དྲངས། མཚེའུ་ཁ་ཐང་དུ་
བདེ་ལྡན་ཞེས་པའི་ཕོ་བྲང་ཆེན་པོ་མཐོང་ན་མི་མཐུན་པ་མེད་པ་སྐྱེ་དགུ་་་
ཀུན་ཡིད་འཕྲོགས་《འཕྲོག་>པར་བྱེད་པ་ཞིག་མྱུར་བར་གྲུབ་སྟེ། དེར་
བཞུགས་ཤིང་རེ་ཞིག་བར་ཐོས་བསམ་གྱི་སྒྲོ་འདོགས་ཐམས་ཅད་བཅད་་་་་
ཅིང༌། རྒྱལ་བའི་གསུང་རབས་〈རབ་》ཀྱིས་《ཀྱི་>དོན་ལ་བློ་གྲོས་ཀྱི་སྣང
བ་ཕྱོགས་མེད་དུ་རྒྱས་པར་གྱུར་ཅིང༌། དཔལ་མགོན་བོང་སྒྲུབ་པས་དེས་
དངོས་གྲུབ་དཔལ་གྱི་ཆས་བརྒྱད་རྗེའི་སྐུ་ལ་གསོལ། དགུང་ལོ་བཅུ་དགུ་
པ་མེ་སྤྲེལ་ལོར་གདན་སར་མངའ་གསོལ་ནས་ལོ་དེར་བྱང་ཆུབ་ཀྱི་གླིང་་་་་
རིན་པོ་ཆེ་བསོ་《གསོ་〉བར་མཛད་ཅིང༌། ཐོག་མར་སྟོན་པའི་དངུལ་སྐུ་
བཀྲ་ཤིས་འོད་འབར་དུ་གྲགས་པ་ཞིག་བཞེངས། དེ་ནས་གཟིམ་ཁང་ཐོག
ཁ་གསེར་ཁང༌། བླ་གཡེལ་ཆེན་མོ་(༨ ༧ན)སྒོ་མང་ལྷ་ཁང༌། དགེ་
འདུན་གྱི་བསམ་གཏན་ཁང་བུ་སྟོང་དང་བརྒྱད་བརྒྱ་ལོ་བདུན་གྱི་ཁོངས་སུ
གྲུབ། སྔོན་དུ་བཞུགས་པ། ཐུབ་པ་ཁམས་གསུམ་ཟིལ་གནོན། སྐུ་
འབུམ་འཛམ་གླིང་རྒྱན། གཅུང་སྐུ་འབུམ། ཨ་ཕྱི་དཀོཪ་མཛོད་སོགས་
གླིང་ལོག་སྐབས་མེ་གདུགས་ལ་བཞུགས་པ་རྣམས་ལ་ཡང་བསྐྱར་ ཉམས་་་་་
བསོས་《གསོ་》དང༌། ལྷ་དང་མཆོད་རྟེན་རྣམས་ལ་གསེར་གྱི་ལྡེ་གུས་
བྱུགས་ཤིང༌། རྗེ་འཇིག་རྟེན་གསུམ་གྱི་མགོན་པོའི་སྐུ་བརྙན་གསེཪ་ཁང་
ཆོས་རྗེར་གྲགས་པ་འདི་ཉིད། དེ་སྐབས་སྡོ་རུ་བྱེ་གཤོངས་སུ་སྦས་པ་ཡང
སྤྱན་དྲངས་ཤིང༌། རབ་ཏུ་གནས་པ་ཡང་ནས་ཡང་དུ་མཛད། དགུང་ལོ
ཉི་ཤུ་པར་ཚོགས་པ་བསྐྱངས། དགེ་འདུན་གྱི་ཚོགས་ཀྱང་ཁྲི་ཕྲག་བཅུ་
གསུམ་ཙམ་འདུས། ཟབ་རྒྱས་ཆོས་ཀྱི་འཁོར་ལོ་དུས་རྣམ་པ་ཀུན་ཏུ་
བསྐོར་བར་མཛད་པ་དབྱར་ཆོས་དགུན་ཆོས་ཞེས་གྲགས་པ་ལ་དབྱར་ཆོས་ ་
ནི་མདུན་ཐང་སོགས་ཐང་ཡངས་སར་སྒར་བཏབ་སྟེ་ཕྱག་རྒྱ་ཆེན་པོ་ལྔ་་་་
126

ལྡན་གྱི་ཁྲིད་གསུངས་ནས། དགེ་འདུན་རྣམས་ལྕོགས་〈ཅོག་〉བུའི་བརྟུལ
བཞུགས་《ཞུགས་》ལ་གནས་ཏེ།
ཕྱག་རྒྱ་ཆེན་པོ་བསྒོམ་《བསྒོམས་>
ནས་རྟོགས་པའི་དོན་མངོན་དུ་གྱུར་པ་མཛད་པ་དང༌།
དགུན་ཆོས་ལ་
བླ་གཡེལ་དུ་ནཱ་རོའི་ཆོས་དྲུག་གི་ཁྲིད་ཀྱིས་སྨིན་པར་མཛད་དེ། དགེ་
འདུན་རྣམས་རས་( ༨ ༧ བ)རྐྱང་གི་བརྟུལ་བཞུགས་〈ཞུགས་>ཀྱིས་གཏུམ་
མོའི་བདེ་དྲོད་ཀྱི་ལང་ཚོ་ངོམ་པར་མཛད། དེ་དག་གི་ཆོས་སྔ་ཕྱིཪ་རྒྱབ་
ཆོས་སུ། . ཐེག་ཆེན་བསྟན་པའི་སྙིང་པོ། དམ་པའི་ཆོས་དགོངས་པ་གཅིག
པ། རྗེ་སྐྱོབས་〈སྐྱོབ་〉པའི་ཟབ་ཆོས་སོགས་གོང་མ་རྣམས་ཀྱི་བཀའ་འབུམ།
བཅོམ་ལྡན་འདས་འཁོར་ལོ་སྡོམ་པ། རྗེ་བཙུན་རྡོ་རྗེ་རྣལ་འབྱོར་མའི་
བང་སོགས་སྨིན་གྲོལ་ཆོས་ཀྱི་བདུད་རྩིས་ཚིམ་པར་མཛད། དེ་དག་གི་
རྒྱུན་བཟང་པོ་དམ་པ་གོང་མ་ན་རིམ་བར་ཡུན་རིང་དུ་དར་ཅིང་《ཞིང་>
ཕྱིས་མཁན་སློབ་ཆོས་གསུམ་གྱི་མཛད་རྒྱུན་ཡང་འདུག རྗེ་ཀརྨ་པ་རང་
བྱུང་རྡོ་རྗེས། རྗེ་རིན་པོ་ཆེ་འདི་ཉིད་ས་ར་ཧ་དངོས་སུ་གཟིགས་ཤིང༌།
བསྔགས་བརྗོད་ཀྱི་ཚིགས་སུ་བཅད་པ་དང༌། གླིང་རིན་པོ་ཆེ་བསོས
《སོས་〉པའི་གཏང་རག་དུ་《ཏུ་>གསེར་དང་ཟ་འོག་གི་སྐྱེས་ཆེ་བ་ཕུལ།
དེའི་སྐྱེས་ལན་རྒྱ་ཆེ་བ་དང༌། ཐུགས་དམ་ཉམས་མྱོང་གིས་〈གི་>ཚིགས་
བཅད་འགའ་ཞིག་གནང༌། དེ་ནས་དགུང་ལོ་ཉེར་གཅིག་པ་ལ། ཐོག་
ཁ་གསེར་ཁང་དུ་ལོ་བདུན་གྱི་བར་འདག་སྦྱར་མཛད་ཅིང་ཟབ་མོའི་རྣལ་་་
འབྱོར་གྱི་ལྷུར་ལེན་པ་མཛད། དེ་ནས་དགུང་ལོ་ཉེར་བརྒྱད་པ་ལ་སྔོན་གྱི
དུས་ལྟར། གངས་ཏི་སེ། ལ་ཕྱི། ཙ་རི་ཏྲ་སོགས་ལ་སྒོམ་ཆེན་སྟོང་ལས
མི་ཉུང་བ་བརྫངས་ཤིང༌། དགེ་འདུན་རྣམས་ཀྱང་ཐོས་བསམ་སྒོམ་གསུམ
གྱི་བྱ་བ་ལ་བརྩོན་པ་ཤ་སྟག་གིས་( ༨ ༨ ན) ཁྱབ་པར་མཛད་པ་སོགས་་་་་
བཀའ་བརྒྱུད་སྤྱི་བྱེ་བྲག་ལ་བཀའ་དྲིན་བསམ་བརྗོད་ལས་འདས་པ་རྗེ་རྩཱ་
འདི་ཉིད་ཡིན་ལ། དེ་ལྟར་ལོ་བཅོ་བརྒྱད་བར་ཚོགས་པ་བསྐྱངས་ནས།
127

དཀྲུཪ་ལོ་སོ་བདུན་པ་ཤིང་སྟག་ལོ་ནག་པ་ཟླ་བའི་ཚེས་བཅུ་གཉིས་ལ་་་་་
སྐུའི་དཀྱིལ་འཁོར་དག་པའི་དབྱིངས་སུ་ཐིམ་སོ་<མོ།>